**SÜRGŐSSÉGI INDÍTVÁNY**

**a Városstratégiai, Idegenforgalmi és Sport Bizottság 2022. július 18-i rendkívüli ülésére**

**Javaslat a Szent Márton u. 23-37. sz. Társasház mögötti fizetőparkoló forgalmának korlátozására**

A Polgármesteri Hivatal felkereste az Országos Rendőr-Főkapitányság Rendészeti Főigazgatóság Közlekedésrendészeti Főosztályt (továbbiakban: ORFK), hogy a Szombathely, Szent Márton u. 23-37. sz. Társasház lakói által jelzett, a Társasház mögötti parkolóban forgalomkorlátozás vonatkozásában állásfoglalást adjon.

A 2022. június 22-én érkezett tájékoztatása az alábbiakat tartalmazza: „A KRESZ 14. §. (11) bekezdése szerint, ha a „Kivéve célforgalom” feliratú kiegészítő tábla időszakot is megjelöl, az útra célforgalomban is csak ebben az időszakban szabad behajtani és azt a megjelölt időszak végéig el kell hagyni. A fenti rendelkezések alapján megállapítható, hogy a leírt táblakombináció esetén 08.00 és 16.00 óra közötti időszakban járművel az érintett területre tilos behajtani (az oktatóknak, a lakóknak és bárki másnak is) és ebben az időben ott jármű nem tartózkodhat, még akkor sem, ha a járművel korábban az engedélyezett időszakban hajtottak be a területre.”

Az ORFK állásfoglalása alapján javaslom, hogy a 80/2022. (IV.26.) VISB számú határozatában foglaltak módosításra kerüljenek oly módon, hogy a behajtási korlátozásra vonatkozó időkorlát megszűntetésre kerüljön.

Kérem a Tisztelt Bizottságot, hogy az előterjesztést sürgősségi indítványként napirendjére tűzni, megtárgyalni, és a határozati javaslatról dönteni szíveskedjék.

**Szombathely, 2022. július 18.**

 **(: Tóth Kálmán :)**

 a Bizottság elnöke

**HATÁROZATI JAVASLAT**

**…/2022. (VII.18.) VISB számú határozat**

A Városstratégiai, Idegenforgalmi és Sport Bizottság a „Javaslat a Szent Márton u. 23-37. sz. Társasház mögötti fizetőparkoló forgalmának korlátozására” című előterjesztést megtárgyalta és a 80/2022. (IV.26.) VISB számú határozatát az alábbiak szerint módosítja:

1. A Bizottság egyetért a Szent Márton u. 23-37. sz. Társasház mögötti fizetőparkoló bejáratánál „Mindkét irányból behajtani tilos, kivéve célforgalom” közúti jelzőtábla kihelyezésével azzal, hogy az intézkedés 3 hónap tapasztalata alapján kerüljön felülvizsgálatra.
2. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.
3. A Bizottság felkéri a polgármestert, hogy a forgalmi rend változásáról a lakosságot megfelelő módon tájékoztassa.

**Felelős:** Dr. Nemény András polgármester

Horváth Soma alpolgármester

Tóth Kálmán, a Bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** 1. pont esetén: azonnal

 2-3. pont esetén: 2022. július 31.